Xavin Hotel Harkány

Sétahajózás a Dráván Nőnapon! 🌺
2026-03-08 13:00 - 14:00 UTC | Sétahajózás Drávaszabolcs, Gps: 45,784615 ; 18,200657, Drávaszabolcs, Baranya, 7851, Magyarország
Sétahajózás a Dráván – nőnapon is, 50% kedvezménnyel a hölgyek számára, 2026.03.08-án 13:00-tól, hasonlóan a tavalyi eseményhez!
A Drávai Sétahajózást az esetlegesen visszatérő látogatóink számára biztosan nem kell bemutatni: Fórizs Sándor – aki 2023-ban Turizmusért Emlékérem kitüntetésben is részesült – a megálmodója ennek a kézenfekvő, ám mégis egyedi és bátorságot igénylő vállalkozásnak.
A Drávai sétahajózás kiváló lehetőséget nyújt a természet szerelmeseinek, hogy felfedezzék Magyarország egyik legszebb folyóját, a Drávát. A hajókirándulások során a résztvevők gyönyörködhetnek a folyó érintetlen természeti környezetében, ahol gazdag élővilág, különleges madárfajok és festői tájak várják az utazókat.

A sétahajók rendszerint Drávaszabolcs kikötőiből indulnak, és a Duna-Dráva Nemzeti Park védett területein haladnak keresztül. A hajózás nemcsak pihentető kikapcsolódás, hanem egyben ismeretterjesztő élmény is, hiszen a résztvevők megismerhetik a Dráva természeti és kulturális értékeit, valamint a térség gazdag történelmét.
A sétahajózás szervezői időről-időre meglepetés programokkal jelentkeznek, nyáron pedig rendszeres hajójáratok indulnak, amin megtekinthetjük a Drávát, ezt a csodálatos folyót és környezetét Dél-Magyarország határában.
A részvételhez előzetes bejelentkezés szükséges a lenti elérhetőségek valamelyikén.
Sétahajózás a Dráván nőnap alkalmából – jegyárak
Felnőtt jegy: 3 500 Ft / fő
Kedvezményes jegy (nyugdíjas, diák): 3 000 Ft / fő
Információ és foglalás: (+36 70) 908 98 98
